Cine a fost marea dragoste a lui Marin Preda. El a cerut-o în căsătorie la a doua întâlnire, ea mărturisește că scriitorul a fost ucis
Nu peste mult timp se vor împlini 102 ani de la nașterea celui care a fost unul dintre cei mai importanți scriitori români, Marin Preda, pe 5 august 2024. Viața tumultuoasă a acestui autor, marcată de pasiune, suferință și tragedie, rămâne un subiect de interes și mister până în ziua de azi. Dincolo de operele sale literare celebre, precum „Moromeții” sau „Cel mai iubit dintre pământeni”, Marin Preda a trăit o viață personală intensă, marcată de iubiri pasionale și despărțiri dureroase, notează click.ro.
Un moment cheie în viața lui Marin Preda a fost întâlnirea cu Aurora Cornu, o întâlnire care a stârnit un val de emoție și care avea să marcheze profund destinul celor doi. Aurora, tânăra frumoasă și inteligentă, a fost marea iubire a lui Marin Preda. Întâlnirea lor s-a petrecut într-o atmosferă de vacanță, la malul mării, în 1954. Printr-o ironie a sorții, s-a întâmplat ca ei să împartă același spațiu, iar Marin Preda, galant, i-a cedat camera. Această întâlnire a fost de fapt punctul de pornire al unei pasiuni tulburătoare, așa cum a dezvăluit corespondența ulterioară dintre cei doi, potrivit sursei citate.
„Dragă Aurora, după ce ai plecat în seara aceea… am venit acasă ca şi când nu s-ar fi întâmplat nimic şi eram foarte mirat de această senzaţie. Ştiam că te-am cunoscut, ştiam că ne-am plimbat împreună, că ceasuri întregi am stat fascinat de prezenţa ta, că sufletul meu a tremurat de nenumărate ori la auzul glasului tău şi că în ultima vreme tot ce era aici, marea şi valurile, şi răsăritul soarelui, şi apusul, şi portiţa vilei, şi apele minerale, şi nopţile cu stele, erai tu şi aceasta din prima zi şi atât de mult, încât tot ce ştiam, că te-am cunoscut şi m-am bucurat, toate acestea mi se păreau atât de fireşti, încât plecarea ta nu putea să strice ceea ce se realizase, plecarea ta nu însemna aproape nimic, plecarea ta nu putea să ia după tine toate acestea”, i-a scris Preda, conform sursei citate.
Sursa foto: Facebook
Citește articolul complet pe: https://click.ro/actualitate/fapt-divers/cine-a-fost-marea-dragoste-a-lui-marin-preda-el-a-2361269.html